Raportul final al consilierului-auditor (1)

AT.40135 – FOREX (Sterling Lads – procedură de tranzacție)

(Text cu relevanță pentru SEE)

(2022/C 185/04)

1. INTRODUCERE

1. Three-Way Banana Split ) Essex Express ) privind comportamentul care a avut loc pe unele dintre aceste site-uri de chat Cazul FOREX (AT.40135) se referă la comportamentul legat de tranzacțiile spot pe cursul de schimb („FX”) cu valutele G10, care a avut loc pe mai multe site-uri de chat separate [...]. La 16 mai 2019, Comisia a adoptat două decizii de tranzacție, FOREX ( ( 2 ) și FOREX () privind comportamentul care a avut loc pe unele dintre aceste site-uri de chat ( 3 )

2. PROCEDURA

3. Investigația a început după ce UBS a depus, la 27 septembrie 2013, o cerere de număr de ordine în temeiul punctelor 14 și 15 din Comunicarea privind imunitatea la amenzi și reducerea cuantumului amenzilor în cauzele referitoare la înțelegeri („Comunicarea privind clemența”) ( 11 ) . În octombrie 2013, Barclays și RBS au depus cereri de reducere a cuantumului amenzilor în temeiul Comunicării privind clemența. Comisia a acordat UBS imunitate condiționată la 2 iulie 2014. În iulie 2015, HSBC a depus o cerere de reducere a cuantumului amenzilor în temeiul Comunicării privind clemența. În perioada cuprinsă între iulie 2014 și aprilie 2016, Comisia a trimis părților solicitări de informații.

4. La 27 octombrie 2016, Comisia a inițiat proceduri în temeiul articolului 11 alineatul (6) din Regulamentul 1/2003 ( 12 ) și a stabilit un termen pentru manifestarea de către părți a interesului de a se angaja în discuții privind tranzacția. Toate părțile și-au exprimat inițial interesul de a se angaja în discuții privind tranzacția. În perioada cuprinsă între 9 noiembrie 2016 și 7 februarie 2018 au avut loc reuniuni bilaterale privind tranzacția, la care au participat părțile.

5. În perioada cuprinsă între [...] și [...] părțile la procedura de tranzacție au prezentat cererile lor oficiale de tranzacție în conformitate cu articolul 10a alineatul (2) din Regulamentul 773/2004. La 19 februarie 2018, partea care s-a retras din procedura de tranzacție a informat Comisia că nu va participa în continuare la procedura de tranzacție. Prin urmare, procedurile au devenit „hibride”, întrucât Comisia a revenit la procedura ordinară pentru [entitatea care nu este destinatar], în conformitate cu punctul 19 din Comunicarea Comisiei privind desfășurarea procedurilor de tranzacție ( 13 ) , continuând în același timp procedura de tranzacție cu părțile la procedura de tranzacție.

6. La 24 iulie 2018, Comisia a adoptat o comunicare privind obiecțiunile („CO”), adresată părților la procedura de tranzacție. În aceeași zi, Comisia a adoptat, de asemenea, o comunicare privind obiecțiunile adresată părții care s-a retras din procedura de tranzacție, conform procedurii ordinare.

7. În răspunsurile lor la CO, părțile la procedura de tranzacție au confirmat, în temeiul articolului 10a alineatul (3) din Regulamentul (CE) nr. 773/2004, că CO reflecta conținutul propunerilor lor de tranzacție și că, prin urmare, își mențin angajamentul de a urma procedura de tranzacție.

3. CEREREA PĂRȚILOR LA PROCEDURA DE TRANZACȚIE DE A PARTICIPA LA AUDIEREA SOLICITATĂ DE PARTEA CARE S-A RETRAS DIN PROCEDURA DE TRANZACȚIE

8. Unele dintre părțile la procedura de tranzacție fie au întrebat dacă vor fi invitate să participe la audierea solicitată de partea care s-a retras din procedura de tranzacție în răspunsul său la Comunicarea privind obiecțiunile din 24 iulie 2018 („audierea”), fie au solicitat să fie invitate. Consilierul-auditor de la momentul respectiv a respins aceste cereri având în vedere: (a) dispozițiile Comunicării privind desfășurarea procedurilor de tranzacție, care prevede că părțile la procedura de tranzacție confirmă că nu intenționează să solicite o audiere și (b) scopul audierii în temeiul Regulamentului nr. 773/2004, care este de a permite părților să își exprime opiniile în cursul procedurilor Comisiei și a ajuta Comisia să ia decizia corectă la sfârșitul procedurilor sale.

9. Consilierul-auditor a respins, de asemenea, cererea uneia dintre părțile la procedura de tranzacție de a i se acorda acces la o transcriere a audierii, întrucât audierile nu sunt publice [articolul 14 alineatul (6) din Regulamentul 773/2004], iar înregistrările audierilor se pun la dispoziția persoanelor care au participat la audieri [articolul 14 alineatul (8) din Regulamentul 773/2004].

4. CONCLUZIE

10. Proiectul de decizie de tranzacție se referă la o încălcare unică și continuă a articolului 101 din TFUE și a articolului 53 din Acordul privind SEE în ceea ce privește tranzacționarea spot FX cu valutele G10 în perioada cuprinsă între 25 mai 2011 și 12 iulie 2012 ( 14 ) . Potrivit proiectului de decizie de tranzacție, prin schimbul de informații comerciale sensibile și prin coordonarea ocazională a activităților lor de tranzacționare conform unei înțelegeri subiacente, părțile la procedura de tranzacție s-au angajat în acorduri și/sau practici concertate care constituie împreună o încălcare unică și continuă prin obiect a articolului 101 din TFUE și a articolului 53 din Acordul privind SEE în ceea ce privește tranzacționarea spot FX cu valutele G10, care acoperă întregul SEE.

11. În temeiul articolului 16 din Decizia 2011/695/UE, am verificat dacă proiectul de decizie de tranzacție se referă numai la obiecțiunile cu privire la care li s-a dat posibilitatea părților la procedura de tranzacție să își facă cunoscute opiniile. Am ajuns la o concluzie afirmativă.

12. Având în vedere cele de mai sus și dat fiind că părțile la procedura de tranzacție nu au adresat nicio reclamație consilierului-auditor ( 15 ) , consider că, în acest caz, s-a respectat exercitarea efectivă a drepturilor procedurale ale părților.

Bruxelles, 2 decembrie 2021. Dorothe DALHEIMER

(1) În temeiul articolelor 16 și 17 din Decizia 2011/695/UE a președintelui Comisiei Europene din 13 octombrie 2011 privind funcția și mandatul consilierului-auditor în anumite proceduri în domeniul concurenței (JO L 275, 20.10.2011, p. 29) („Decizia 2011/695/UE”).

(2) JO C 226, 9.7.2020, p. 5.

(3) JO C 219, 3.7.2020, p. 8.

(4) Sterling Lads este denumirea site-ului de chat [...] pe care a avut loc comportamentul în cauză.

(5) UBS AG.

(6) The Royal Bank of Scotland Group plc (cunoscută în prezent drept NatWest Group plc) și The Royal Bank of Scotland plc (cunoscută în prezent drept NatWest Markets Plc).

(7) Barclays PLC, Barclays Execution Services Limited și Barclays Bank PLC.

(8) HSBC Holdings plc și HSBC Bank plc.

(9) Regulamentul (CE) nr. 773/2004 al Comisiei din 7 aprilie 2004 privind desfășurarea procedurilor puse în aplicare de Comisie în temeiul articolelor 81 și 82 din Tratatul CE (JO L 123, 27.4.2004, p. 18). („Regulamentul 773/2004”).

(10) [entitate care nu este destinatar]. Un raport separat al consilierului-auditor elaborat în temeiul articolelor 16 și 17 din Decizia 2011/695/UE se referă la procedurile ordinare..

(11) JO C 298, 8.12.2006, p. 17.

(12) Regulamentul (CE) nr. 1/2003 al Consiliului din 16 decembrie 2002 privind punerea în aplicare a normelor de concurență prevăzute la articolele 81 și 82 din tratat (JO L 1, 4.1.2003, p. 1) („Regulamentul 1/2003”).

(13) Comunicarea Comisiei privind desfășurarea procedurilor de tranzacție în vederea adoptării de decizii în temeiul articolelor 7 și 23 din Regulamentul (CE) nr. 1/2003 al Consiliului în cazurile privind cartelurile, (JO C 167, 2.7.2008, p. 1) („Comunicarea privind desfășurarea procedurilor de tranzacție”).

(14) Durata încălcării este mai scurtă în cazul RBS și HSBC.

(15) În temeiul articolului 15 alineatul (2) din Decizia 2011/695/UE, părțile la procedurile în cazurile de cartele care se angajează în discuții privind tranzacția în temeiul articolului 10a din Regulamentul (CE) nr. 773/2004 pot sesiza consilierul-auditor în orice etapă a procedurii de tranzacție pentru a asigura exercitarea efectivă a drepturilor lor procedurale. A se vedea și punctul 18 din Comunicarea 2008/C 167/01 a Comisiei privind desfășurarea procedurilor de tranzacție în vederea adoptării de decizii în temeiul articolelor 7 și 23 din Regulamentul (CE) nr. 1/2003 al Consiliului în cazurile privind cartelurile (JO C 167, 2.7.2008, p. 1).